Atklāta konkursa
“Rentgena iekārtas piegāde un uzstādīšana filiālē “Iļģuciems” ES projekta “Infrastruktūras attīstība modernizējot medicīnas tehnoloģijas SIA “Rīgas veselības centrs””
Id.Nr. RVC 2026/5/ERAF

Atbildes uz ieinteresētā piegādātāja jautājumiem
apstiprinātas 29.06.2026. iepirkuma komisijas sēdē (protokols Nr.2)


Iepirkuma komisija ir saņēmusi ieinteresētā piegādātāja jautājumu par atklāta konkursa tehnisko specifikāciju un sniedz atbildi uz to.

Jautājums: Specifikācijas 4.2. punktā ir noteikts, ka kolimatoram jābūt aprīkotam ar manuālu un automātisku vadību. Lūdzu, mainīt šo specifikācijas punktu, nosakot, ka ir pieļaujama manuāla vai automātiska kolimatora vadība.

Atbilde:
Grozījumi Tehniskās specifikācijas 4.2. punktā netiks veikti. Automātiskā kolimācija ir būtiska rentgendiagnostikas sistēmas funkcija, jo tā nodrošina precīzu starojuma lauka pielāgošanu izmeklējamajam anatomiskajam reģionam. Tas samazina pacienta saņemto nevajadzīgo jonizējošā starojuma devu, uzlabo attēla kvalitāti, ierobežojot izkliedēto starojumu, un veicina atbilstību starojuma aizsardzības principam ALARA. Turklāt automātiskā kolimācija samazina operatora kļūdu risku, paātrina izmeklējuma veikšanu un nodrošina standartizētu un reproducējamu izmeklējumu kvalitāti ikdienas klīniskajā praksē. Manuālas vadības iespējas nepieciešamas, lai pielāgotu starojuma lauku indivuduālos, atsevišķos gadījumos. 

